送郭明復寺丞守蜀州
作者：范成大
朝代：宋

paragraphs: 士進固未易，退亦良獨難。
西州多故人，歸路常險艱。
有道獨行意，郭舟若神仙。
勿輕銀兔符，傾倒金貂蟬。
唐安君昔遊，百萬蠲逋錢。
我亦常客夢，醉歌采菱船。
父老尚相記，况君有前緣。
想見東西湖，恩波漲春瀾。
此地著經濟，紗籠相後先。
潭潭相業堂，新題我所刊。
政爲來者地，君行豈偶然。
去去進明德，後日五四賢。